ছুটন্ত খাট বানিয়ে তাক লাগালেন ডোমকলের নবাব!

মুর্শিদাবাদ: রানীনগরের রাস্তায় চলছে আজব খাট। হ্যাঁ একদম ঠিক শুনেছেন। রানীনগরের গোধনপাড়া এলাকায় রাস্তায় চলছে ইঞ্জিন লাগানো চারচাকা খাট (Bed car viral video)। যা দেখতে অবিকল কাঠের খাটের মত। যে খাট আমরা সাধারণত বাড়িতে দেখতে পায়। সেই খাট চলছে রাস্তায়। ঈদের দিন এমনি খাট দেখতে পাওয়া গেল মুর্শিদাবাদের (Murshidabad ) রানীনগরে। যা দেখতে ভিড় জমিয়েছেন পথ চলতি মানুষ। পুলিশ হিমশিম খেয়ে যাচ্ছে ভিড় সামলাতে। খাটের চারটে চাকা,স্টিয়ারিং,লুকিং গ্লাস সবকিছু রয়েছে। চালক আবার উৎসাহি হয়ে দাঁড়িয়ে দাঁড়িয়েও চার চাকা খাট চালাচ্ছে। যা রীতিমতো ভাইরাল।

আরও পড়ুন: পানীয় জলের দাবিতে কাঁকসায় বিক্ষোভ

ডোমকলের শম্ভুনগরের বাসিন্দা নবাব শেখ বানিয়ে ফেলেছেন ইঞ্জিনচালিত এই চলমান খাটটি। নবাবের নিজের চারচাকা গাড়ি রয়েছে। জানা গিয়েছে, দেড় বছরের প্রচেষ্টায় প্রায় ২ লক্ষ ১০ হাজার টাকা ব্যয়ে চলমান খাট তৈরি করেছেন নবাব। তিনজন কাঠমিস্ত্রিকে সঙ্গে নিয়ে লাগাতার পরিশ্রম করে বানিয়ে ফেলেন ইঞ্জিনচালিত খাট। দুটো ব্যাক মিরর, রয়েছে স্টিয়ারিং, ব্রেক, চাকা। মুর্শিদাবাদের রানিনগর বাজার থেকে ডোমকল পর্যন্ত ১৪ কিলোমিটার রাস্তায় বারবার যাতায়াত করছিল খাট-গাড়ি। ফলে তৈরি হচ্ছিল যানজট। বাধ্য হয়ে রানিনগরের পুলিশ চলমান খাটের মালিককে ডেকে নির্দেশ দেয়, রাস্তায় এমনিতেই ভিড়। তার মধ্যে এই আজব খাট বের করায় রাস্তায় আরও ভিড় হচ্ছে। আপনি খাট নিয়ে বাড়ি যান।

মুর্শিদাবাদের রাস্তায় ঘুরে বেড়াচ্ছে খাট#Viralvideo #Murshidabad #TheWallNews pic.twitter.com/CjbljxVD0X

— The Wall (@TheWallTweets) April 2, 2025

অন্য খবর দেখুন